
Da li je dozvoljeno da se žena vrati bivšem mužu nakon trećeg puštanja ?


* 
* 
* 
* 
* 
* 
* 

 
Da li je dozvoljeno da se žena vrati bivšem mužu nakon trećeg puštanja ?

Svevišnji Allah kaže: “Puštanje može biti dvaput, pa ih ili velikodušno zadržati ili im na lijep način ra:zvod dati. A vama nije dopušteno da uzimate bilo šta od onoga što ste ima darovali, osim ako se njih dvoje plaše da Allahov ***[propis](https://pitajucene.com/search/Propis/questions/ "Pretraži pitanja o propisima")*** neće izvršavati. A ako se bojite da njih dvoje Allahove propise neće izvršavati, onda im nije grehota da se ona otkupi. To su Allahovi propisi, pa ih ne narušavajte! A oni koji Allahove propise narušavaju, nepravedni su. A ako je opet pusti, ona mu se ne može vratiti što se neće za drugog čovjeka udati. Pa ako je ovaj pusti, onda njima dvoma nije grijeh da se jedno drugom vrate, ako misle da će Allahove propise i:zvršavati; to su Allahove odredbe, On ih objašnjava ljudima koji žele da znaju.” (El-Bekara, 229, 230)


Aiša, radijallahu anha, kazivala je: “Rifaa el-Kurezi razveo od svoje supruge te se ona udala za drugog čovjeka, ali se kasnije požalila Poslaniku, sallallahu alejhi ve sellem, na njega rekavši da joj ne prilazi jer ne može doživjeti erekciju. Vjerovjesnik, sallallahu alejhi ve sellem, rekao joj je: ” Želiš li se vratiti Rifai?! Ne možeš mu se vratiti sve dok ne budeš imala spolni odnos sa svojim sadašnjim mužem, tj. sve dok oboje ne osjetite slast spolnog odnosa. ”


Propisi u vezi s poglavljem:


Prvo, kada čovjek pusti svoju suprugu tri puta, nije mu dozvoljeno da se njome ponovo oženi sve dok se ona ne uda za drugog čovjeka (koji će s njom imati spolni odnos) i ne rastavi se od njega.


Drugo, očiti je ***[haram](https://pitajucene.com/search/haram/questions/ "Pretraži pitanja o haramu")*** da čovjek stupi u ***[brak](https://pitajucene.com/search/Brak/questions/ "Pretraži pitanja o braku")*** s određenom ženom kako bi ona bila dozvoljena njezinom prvom mužu. O ovome smo govorili u 470. poglavlju.


Treće, da bi se žena mogla vratiti svom prvom mužu (nakon razvoda od prvog muža i isteka pričeka), mora s drugim mužem imati spolni odnos u kojem će osjetiti slast. Ako bi se spolni odnos dogodio kada supruga spava ili kada je bez svijesti, to ne bi bilo mjerodavno.


Četvrto, štaviše, ako bi drugi muž bio impotentan pa je pustio, ni tada se ona ne može vratiti prvom mužu, na što upućuje vanjsko ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** hadisa koji smo naveli.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


